ӨВӨРХАНГАЙ АЙМГИЙН ГУЧИН-УС СУМЫН 01 ДҮГЭЭР

САРД ХИЙСЭН АЖЛЫН МЭДЭЭ

2023.01.30 Аргуйт

**Засаг даргын Тамгын газар нь:** Цэргийн шинэчилсэн тоо бүртгэл хийж, орон нутгийн , дайчилгааны төлөвлөгөөнд тодотгол хийсэн. Төрийн сангийн гүйлгээний программын эрхийн бүртгэлийн санд шинээр төрийн сангийн нэгж үүсгэн бүх төсөвт байгууллагуудын дансыг холбож баримт бичгийн тохиргоог хийн программын хөгжүүлэлттэй холбогдуулан байгууллагын дарга, нягтлан бодогч нарт мэргэжил арга зүйн зөвлөгөгөөр хангаж, орон нутгийн байгууллагуудад 397.3сая төгрөгийн санхүүжилтийг олгон 1 дүгээр сарын 20-ны байдлаар 15 нэр төрлийн 104.9 сая төгрөгийн орлогыг зохих дансуудад хаасан. Татварын нэгдсэн системд 50ш төрийн сангийн дансыг порталь системтэй холбосон.

 Хүүхдийн мөнгөн тэтгэмжид хамрагдах 24 иргэний мэдээллийг ХАӨМС, статистикийн ХАА-10, МЭ-1, ХАА-3 мэдээнүүдийг програмд шивж, аж үйлдвэрийн мэдээг аймгийн статистикийн газарт хүргэн. 2012 оноос хойш төрсөн 196 хүүхдийн хувьцааны данс нээсэн.

 Худалдан авах ажиллагааны 2022 оны тайлан, 2023 оны төлөвлөгөөг худалдан авах ажиллагааны газарт хүргэн төлөвлөгөөг шилэн данс болон tender.gov.mn-д шивж, тендер шалгаруулалтын онцгой журмын харьцуулалтын аргаар 9 тендерийг зарлаж 12 ажлыг шууд худалдан авалтаар хийхээр төлөвлөсөн.

Байгаль хамгаалах сангийн 2023 оны төсвийг eic.mn сайт буюу Байгаль орчны мэдээллийн сангийн прогрмад 183.4сая төгрөгийн 13 ажлыг шивж, Хоршоо хөгжүүлэх сангийн 2022 оны санхүүгийн баримтыг үдэж цэгцлэн, тайланг гарган төрийн аудитын газарт хүргүүлсэн.

Сумын 2022 онд орон нутгийн хөгжлийн сан, орон нутгийн болон улсын төсөв, хандив тусламжаар хийгдсэн хөрөнгө оруулалт, Орон нутгийн хөгжлийн сангийн 2022 оны төсвийн гүйцэтгэл, 2023 оны төсөв, хөдөлмөр, халамжийн үйлчилгээ, газрын харилцаа, татвар, хүүхдийн эрх, 1 дүгээр сарын 01-нээс мөрдөж буй хуулиудын мэдээллийг Засаг даргын Тамгын газрын фэйсбүүк хуудас, web сайт, сумын фэйсбүүк групп, эрх зүйн булангаар дамжуулж иргэдэд мэдээллэсэн.

Байгаль орчны хяналтыг тайлангийн шинэ маягтаар гаргаж Аймгийн БОАЖГ-т хүргүүлж, агаарын бохирдлын эх үүсвэрийн судалгаа хийсэн.

Сумын хэмжээнд 4 өмчлөл, 2 эзэмшлийн газарт газрын эзэмших эрхийн шилжилтийг хийн, 2023 оны СТЖГЗБТ-нд шинээр эзэмшүүлэх газраас 7 газрыг газрын удирдлагын цахим системд оруулж, 7 айлын өвөлжөө, хаваржааны газрын төлбөрийг төлүүлсэн. Аймгийн ногоон байгууламжийн судалгааны 2023 оны төлөвлөгөөнд тусгагдсан газрын хэмжээ, зөрчилтэй нэгж талбар, тариалангийн газрын судалгаануудыг холбогдох албан хаагчдад хүргэсэн. Газрын багц хуулийн төслийн хэлэлцүүлгийг ЗДТГ-ын иргэний танхимд зохион байгуулж, саналын хуудсыг эрэмбэлэн ангилж, аймгийн ГХБХБГ-т илгээсэн.

**Нийгмийн халамжийн чиглэлээр**: Тэтгэврийн даатгалын сангаас өндөр нас 265, тахир дутуу 28, тэжээгчээ алдсан 13, цэргийн тэтгэвэр 1 нийт 334 тэтгэвэр авагчид нийт 17,195,622.7 мянган төгрөгний тэтгэвэр, ажилгүйдлийн даатгалын сангаас 1 иргэнд ажилгүйдлийн тэтгэмж олгож, 2 иргэний өндөр насны тэтгэвэр тогтоолгох, өргөдлийг хүлээн авч хэлтэст хүргүүлсэн.

 Нийгмийн даатгалын сайн дурын даатгалын шимтгэлд 15,233,729.01 мянган төгрөг, албан журмын даатгалд 58,438,621.64 мянган төгрөгний шимтгэл төвлөрүүлэн, нийгмийн даатгалын сайн дурын даатгалд 6 иргэний гэрээг сунгасан.

Жирэмсэн эхийн тэтгэмжид 3 иргэний хүсэлтийг хүлээн авч системд бүртгэн нийт 14 эхэд 523871 төгрөг, цалинтай ээж, аав хөтөлбөрт 6 иргэнийг шинээр бүртгэн нийт 99 аав, ээжид 4.738.710 төгрөг, шинэ төрсөн 6 хүүхдийг хүүхдийн мөнгөнд хамрагдах хүсэлтийг хүлээн авч системд бүртгэн, 0-18 насны 729 хүүхдийн 72.900,000 төгрөг, нийгмийн халамжийн өндөр настаны тэтгэвэрт 3 ахмадад 864,000 төгрөг, хөгжлийн бэрхшээлтэй иргэний тэтгэвэрт 7 иргэнд 1.948.800 төгрөг, тэжээгчээ алдсаны тэтгэвэрт 11 иргэнд 3.162.000 төгрөг буюу нийт 22 иргэнд 5.880.800 төгрөг, байнгын асаргаа шаардлагатай ахмадыг асарч байггаа 44 иргэнд 3.625.322 төгрөг, хөгжлийн бэрхшээлтэй иргэнийг асарч буй 3 иргэнд 253.500 төгрөг, хөгжлийн бэрхшээлтэй хүүхдийг асарч байгаа 11 иргэнд 1.476.000 төгрөг буюу нийт асаргааны тэтгэмжид 58 иргэнд 5.160.335 төгрөг,11 хүүхдэд 3.379.200 төгрөг, насанд хүрсэн бүрэн сонсголгүй, хараагүй 7 иргэнд харилцаа холбооны зардал 140.000 төгрөг, Монгол банкны дансны нэгдсэн системд бүртгэлгүй мөнгө нь ороогүй иргэдэд мэдээлэл хүргэж, дансыг засварлуулан мөнгийг тус тус олгож, шинээр тэтгэвэр тэтгэмжид хамрагдсан иргэдийн материалыг ХХҮГ-т хүргүүлэн, иргэдэд хүүхдийн мөнгөн тэтгэмжид хамрагдах эсэх талаар программд шалган иргэдэд чирэгдэлгүй үйлчилсэн.

**Хөдөө аж ахуйн чиглэлээр:** Сумын хэмжээний тэмээний судалгаа болон цөм сүргийг ангилалтад хамруулах мэдээ тайланг Хөдөө аж ахуйн газарт, мал амьтны шимэгчтэх өвчний төлөвлөгөөг мал эмнэлгийн газарт хүргүүлж, 2023 оны гүйцэтгэлийн төлөвлөгөө боловсруулан мал эмнэлгийн газрын Малын эрүүл мэндийн албаны даргаар баталуулан Төрийн мэдээлэлийн нэгдсэн системд хугацаанд оруулан, Монгол улсад шинжлэх ухааны мал эмнэлэг үүсч хөгжсөний 100 жилийн ойн арга хэмжээ зохион байгуулах ажлын хэсэгт орж анхны хуралд нь сууж хийж хэрэгжүүлэх ажлын төлөвлөгөө гарган Гучин-Ус, Баруун Баян-Улаан сумдыг хариуцаж цаашид зохион байгуулах ажиллуудад хамтран оролцохоор болсон.

Хүнсний чиглэлээр худалдаа үйлчилгээ эрхэлдэг “Өгөөмөр-эрдэнэ”, “Баялаг”, “Их богд” дэлгүүрүүдээс долоо хоног бүрийн даваа гариг бүрт хүнсний нөөцийн мэдээг авч аймгийн Хүнс хөдөө аж ахуйн газар болон ХХААХҮ газарт хүргэж ажилсан байна.

**Ерөнхий боловсролын сургууль:** Цахим журналын бүртгэлийг 83.3 хувийн гүйцэтгэлтэй гүйцэтгэж, багш нарын багшын хөгжлийг нэмэгдүүлэх Модул сургалтад 23 багш оролцон, бага, дунд, ахлах ангийн сурагчидад болон элсэлтийн ерөнхий шалгалтын давтлагыг хичээллүүлсэн.

Багшийн гүйцэтгэлийн үнэлгээний дагуу 10 багшид ур чадварын нэмэгдэл, үр дүнгийн урамшуулал олгож, сургалтын менежер нь бага ангийн дүн нэгтгэгдэж тайланг Боловсролын газар руу явуулсан.

Бага ангийн сурагчдад математик, монгол хэлниий хичээлүүдэд хөндлөнгийн үнэлгээ хийж дүгнэн, илтгэлийн уралдаанд 5 багийн 15 багш илтгэлд оролцож, түрүүлсэн илтгэлийн баг дараагийн шатны шалгаруулалтад орцох эрх авч, 2 дугаар улирлын хичээлийн үзэсгэлэнд бэлтгэж, сурагчдын амралтаар багш ажилчдыг 10 хоног цахимаар ажиллуулсан.

Эрт илрүүлэг эрүүл мэндийн үзлэгт 30 багш ажилтнаас 25 багш ажилтан 83,3% хамрагдан, сурагчид өсвөрийн ААШ “Жүдо”, “Самбо” бөхийн тэмцээнээр багийн дүнгээр “Жүдо” бөхөөр хүрэл медаль, “Самбо” бөхөөр багийн дүнгээр мөнгөн медаль, нийт 13 тамирчдын давхардсан тоогоор 27 медаль авч, өсвөрийн ААШ шатар,гар бөмбөгийн тэмцээнд оролцсон.

Сурагчдын “Үдийн цайны” тогоочийн сонгон шалгаруулалтад тогооочийн мэргэжлийн үнэмлэхтэй 7 хүн оролцон, шалгалтад тэнцсэн 1 хүнийг аймагт сургалтад хамруулсан.

**Цэцэрлэг нь:** “Ногоон байгууламжийг хэмэгдүүлэх-орчны бохирдлыг бууруулах” зорилтот жилийн ажлаар сумандаа тэргүүлж, аймгийн аварга шалгаруулах шатрын тэмцээнээс Б.Пүрэвбат Хүрэл медаль, А.Ууганцэцэг тусгай байрт шалгарсан.

Багш ажилчдын чөлөөт цагийг зөв боловсон өнгөрүүлэх, хөдөлгөөний хомсдлоос сэргийлэх зорилгоор ширээний теннисний ванданг хамт олны хуримтлалын сангаас, 2 гитарыг иргэдийн хандивын мөнгөөр авч, соёлын төвөөс зохион байгуулсан Зөв цаг клубын бүжгийн сургалтад 100 хувь хамрагдан, Заах аргын нэгдэл, Ёс зүйн зөвлөл, Дотоод хяналтын нэгжээс чөлөөт цагийг үр дүнтэй өнгөрүүлэх зорилгоор “Мэдье, чадъя, суръя” сургалт, тэмцээнийг багш ажиллагсдын дунд зохион байгуулсан.

2022 оны үйл ажиллагааны тайланг бэлтгэн сумын Тамгын газрын Хяналт шинжилгээ, үнэлгээний багт илгээж, 2023 оны батлагдсан төсвийн хүрээнд байгууллагын багш ажиллагсдын орон тоо, цалинг шинэчлэн тогтоосон.

**Соёлын төв нь:** Сумын эмэгтэйчүүдийн зөвлөлийн 5 гишүүн цахилгаан хөгжмийн сургалтад, аймгийн “Зөв цаг” бүжгийн клубтэй хамтарсан нийтийн бүжгийг хөгжүүлэх 5 хоногийн сургалтад давхардсан тоогоор 300 гаруй иргэд хамрагдан 4 бүжиг сурч, сургалтын хаалтын үйл ажиллагаанд зориулан нийтийн бүжиг зохион байгуулж, клубыг бүжигчид арга хэмжээнд оролцсон.

Соёлын биет бус өвийг сурталчлах ажлын хүрээнд үндэсний шагайн харвааны тэмцээнийг сумын харваачдын дунд, мөн бүсийн 6 сумдын харваачдын дунд бооцоот тэмцээн, иргэдийн чөлөөт цагийг зөв боловсон өнгөрүүлэх зорилгоор Соёлын төвийн нэрэмжит хөршийн нөхөрсөг гар бөмбөгийн тэмцээн зохион байгуулсан.

“Гурван домогт нутаг-2023” урлагийн наадмын удирдамж гарган, албан байгууллага, иргэдэд арга зүйн зөвлөгөө өгч, бэлтгэж байна.

**Эрүүл мэндийн төв нь**: Алсын дуудлага 8, төвийн дуудлага 14, БОЭТ онош тодруулах, хүнд өвчтөнг цаг алдалгүй түргэн шуурхай хүргэсэн 8. больницод 28 хүн хэвтэн эмчлүүлж, амбулаторийн үзлэг 119 хийж, эм тарианы бэлэн байдлыг хангах зорилгоор 5,083.0 төгрөгийн эм тариа татан авсан.

Нийгмийн эрүүл мэндийн чиглэлээр шээсний шинжилгээг туузан метрийн аргаар хийдэг байсныг халж, шээсний хагас автомат анализаторыг 10 үзүүлэлтээр амбулатори болон хэвтэн эмчлүүлж буй үйлчлүүлэгчдээ оношийн үндэслэл болгон ашиглаж, уламжлалт, сэргээн засах тусламж үйлчилгээг шинэчилж зүү, төөнүүр, парафин лаа /халуун лааны тосон бигнүүр эмчилгээ, сам соруул буюу шивнүүр засал, бүтэн биеийн болон хэсэгчилсэн бариа засал зэрэг эмчилгээнүүдийг хийж, хавдраас сэргийлэх, эрүүл чийрэг эр хүн, эрүүл идэвхтэй амьдрал, эх, хүүхэд нөхөн үржихүйн эрүүл мэнд, аршлаас сэргийлэх, эрүүл мэндийн салбарт жендэрийн эрх тэгш байдлыг хангах зэрэг хэрэгжих дэд хөтөлбөр, хариу арга хэмжээний тухайн жилийн үйл ажиллагааны төлөвлөгөө гарган баталгаажуулсан.

ЭМГ-аас ирүүлсэн 2023 оны “Цаг үеийн нөхцөл байдалд тохирсон нийгмийн эрүүл мэндийн арга хэмжээг эрчимжүүлэх” ажлын төлөвлөгөөний дагуу цаг үеийн нөхцөл байдалд тохирсон нийгмийн эрүүл мэндийн арга хэмжээг эрчимжүүлэх зорилгоор эмч мэргэжитнүүдийн дунд иргэдэд зориулсан 6 чиглэлээр зөвлөмж, видео шторкын уралдааныг зарлаж, одоогийн байдлаар 3 мэргэжилтний боловсруулсан 5 төрлийн зөвлөмжийг ЭМТ-ийн цахим хуудсаар сурталчилан 112 хандалт авч, хэвтэн эмчлүүлж буй иргэдэд “Дархлаа сэргээх цэгэн иллэг” зааж өдөрт 3 удаа хийлгэж, сурагчдын амралттай холбогдуулан дэлгэцийн донтолтоос урьдчилан сэргийлэх эцэг эх, асран хамгаалагч нарт зориулсан "Хүүхдийнхээ харааг муудаж буйг эрт мэдэх аргууд" зөвлөмжийг боловсруулан 32 иргэд, үйлчлүүлэгчдэд өгч, “Томуу, томуу төст өвчнөөс урьдчилан сэргийлье” зөвлөмж боловсруулан хэвтэн эмчлүүлэгчдэд 2 удаагийн сургалт зохион байгуулж, 26 хүн хамруулж, КОВИД, томуу, ханиад, RSV халдварын түвшин, шинж тэмдэгийн ялгаа, авах арга хэмжээнүүдийн талаар зөвлөмжүүдийг ЭМТ-ийн цахим хуудсаар сурталчилсан.

ХЯНАСАН:

ЗАСАГ ДАРГЫН ТАМГЫН ГАЗРЫН ДАРГА Н.ТУНГАЛАГ

МЭДЭЭ НЭГТГЭСЭН:

ХУУЛЬ, ЭРХ ЗҮЙ ХАРИУЦСАН МЭРГЭЖИЛТЭН Л.МӨНХЖАВХАА